Source: https://www.slov-lex.sk/pravne-predpisy/SK/ZZ/1991/396/19911015.html
Timestamp: 2020-08-10 17:01:13+00:00
Document Index: 13040651

Matched Legal Cases: ['§ 58', '§ 1', '§ 1', '§ 35', '§ 47', '§ 53', '§ 1', '§ 35', '§ 43', '§ 51', '§ 4', '§ 1', '§ 1', '§ 39']

396/1991 Zb. - Vyhláška Federálneho ministerstva f... - SLOV-LEX
396/1991 Zb./
396/1991 Zb.
Časová verzia predpisu účinná od 15.10.1991 do 31.12.1992
z 2. októbra 1991,
ktorou sa mení a dopĺňa vyhláška č. 108/1991 Zb. o dovoznej prirážke v znení vyhlášok č. 154/1991 Zb. a č. 234/1991 Zb.
Federálne ministerstvo financií podľa § 58 zákona č. 194/1988 Zb. o pôsobnosti federálnych ústredných orgánov štátnej správy v znení zákona č. 297/1990 Zb. v rozsahu splnomocnenia daného uznesením vlády Českej a Slovenskej Federatívnej Republiky č. 852 z 3. decembra 1990 po dohode s Federálnym ministerstvom zahraničného obchodu, Federálnym ministerstvom pre strategické plánovanie a Štátnou bankou česko-slovenskou ustanovuje:
Vyhláška Federálneho ministerstva financií č. 108/1991 Zb. o dovoznej prirážke v znení vyhlášok č. 154/1991 Zb. a č. 234/1991 Zb. sa mení a dopĺňa takto:
§ 1 ods. 1 a 2 znejú:
Dovozná prirážka sa uplatňuje na tovar dovezený fyzickými osobami, ktorý nemá obchodný charakter, slúži na uspokojovanie osobných potrieb1) a bol prepustený do voľného obehu.2)
Dovozná prirážka sa uplatňuje pri dovozoch ostatného tovaru, ktorý bol prepustený do voľného obehu2) a je uvedený v kódoch Harmonizovaného systému opisu a číselného označenia3) v prílohe tejto vyhlášky.
Dovozná prirážka sa nevymeriava ani nevyberá na tovar uvedený v § 1 ods. 1, na ktorý sa vzťahujú ustanovenia § 35 až 43, § 47 až 50, § 53 a 55 vyhlášky Federálneho ministerstva zahraničného obchodu č. 43/1991 Zb., ktorou sa vykonáva colný zákon, v znení neskorších predpisov.
Dovozná prirážka sa nevymeriava ani nevyberá pri tovare uvedenom v § 1 ods. 2, aj keď je uvedený v prílohe tejto vyhlášky, v týchto prípadoch:
na dovážaný tovar, na ktorý sa vzťahujú ustanovenia § 35 až 37, § 43 až 49 a § 51 až 55 vyhlášky Federálneho ministerstva zahraničného obchodu č. 43/1991 Zb., ktorou sa vykonáva colný zákon, v znení neskorších predpisov,
pri neukázanom spätnom dovoze do ČSFR,
pri dovozoch tovaru oslobodeného od cla na základe vyhlášky Federálneho ministerstva zahraničného obchodu č. 572/1990 Zb.,
pri bezodplatných dovozoch, najmä pri tovare, ktorý zaslal zahraničný dodávateľ ako náhradu za reklamovaný tovar, pri dokumentácii, pri propagačných materiáloch malej hodnoty, ktoré zabezpečujú propagáciu tovaru alebo firmy, a pri obchodných vzorkách,
pri dovoze tovaru fínskeho pôvodu z Fínska,
na tovar dovážaný do ČSFR jednoznačne pre výrobnú spotrebu, t. j. na ďalšie prepracovanie, kompletizáciu alebo montáž vo výrobe a pri poskytovaní služieb. V takom prípade však musí dovozca uviesť v návrhu na colné konanie, že tovar v dovážanom množstve je určený výhradne na uvedené účely. Výrobca je povinný viesť o takom tovare evidenciu a preukázať finančným alebo colným orgánom spôsob jeho použitia. Za prepracovanie, kompletizáciu alebo montáž vo výrobe sa však nepovažuje prosté delenie, triedenie, váženie alebo balenie alebo iná jednoduchá úprava dovezeného tovaru.“.
V § 4 slovo „predpisov3)“ sa nahrádza slovom „predpisov4)“.
Zníženie a odpustenie dovoznej prirážky
V osobitne odôvodnených prípadoch môže Federálne ministerstvo financií pri dovozoch uvedených v § 1 ods. 2 odpustiť alebo znížiť dovoznú prirážku.
V prípadoch, keď colnica odpustí alebo zníži clo pri dovozoch tovaru uvedeného v § 1 ods. 1, odpustí takisto alebo zníži v rovnakom rozsahu dovoznú prirážku.“.
Táto vyhláška nadobúda účinnosť 15. októbrom 1991.
§ 39a vyhlášky FMZO č. 43/1991 Zb., ktorou sa vykonáva colný zákon, v znení vyhlášky FMZO č. 397/1991 Zb.
Vyhláška ministra zahraničných vecí č. 160/1988 Zb. o Medzinárodnom dohovore o harmonizovanom systéme opisu a číselného označovania tovaru a Protokole o jeho zmene.
Číslo: 396/1991 Zb.
Názov: Vyhláška Federálneho ministerstva financií, ktorou sa mení a dopĺňa vyhláška č. 108/1991 Zb. o dovoznej prirážke v znení vyhlášok č. 154/1991 Zb. a č. 234/1991 Zb.
2. 15.10.1991 - 31.12.1992